section_heading: Rad i djela
paragraph_text: Za Hobsbawma se često govori da je znao «drukčije» čitati Marxa od ortodoksnih marksista. Pionir je socijalne povijesti. On povijesnu znanost smatra skupom dimenzija koje treba istražiti različitim poddisciplinama. On također smatra da se treba istraživati i aspekt njihove povezanosti kako bi se izašlo na put povijesti društva (History of society). Bio je razočaran nemogućnošću spajanja i brojnošću raznih povijesnih struja koje su rezultirale nedostatkom djela koja bi se mogla identificirati kao History of society.